CELEX: C2004/106/70
Language: el
Date: 2004-04-30 00:00:00
Title: Υπόθεση C-139/04: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 15 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/40
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 15 Μαρτίου 2004
   (Υπόθεση C-139/04)
   (2004/C 106/70)
   Η Επιτροπή των Ευρωπαϊκών Κοινοτήτων, εκπροσωπούμενη από τους Valero Jordana και Roberto Amorosi, άσκησε στις 15 Μαρτίου 2004, ενώπιον του Δικαστηρίου των Ευρωπαϊκών Κοινοτήτων, προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Ιταλική Δημοκρατία, έχοντας κοινοποιήσει μόνο μερικώς στην Επιτροπή τις μεθόδους που χρησιμοποίησε για την προκαταρκτική εκτίμηση της ποιότητας του αέρα στην οποία αναφέρεται το άρθρο 3, όσον αφορά τις ουσίες που καλύπτει η οδηγία 1999/30/ΕΚ (1), και έχοντας μεν αποστείλει, αλλά μετά τις 30 Σεπτεμβρίου 2002, το προβλεπόμενο με την οδηγία 2001/839/ΕΚ (2) ερωτηματολόγιο, οπότε παρέσχε μερικά μόνον από τα στοιχεία σχετικά με το 2001 ως προς τις ουσίες που καλύπτει η οδηγία 1999/30/ΕΚ, όπως προβλέπει το άρθρο 11, παράγραφος 1, στοιχείο α, περιπτώσεις i) και ii), και παράγραφος 1, στοιχείο β, της οδηγίας 1996/62/ΕΚ (3), παρέβη τις υποχρεώσεις που υπέχει, αντιστοίχως, από το άρθρο 11 της οδηγίας 1996/62/ΕΚ, σε συνδυασμό με το άρθρο 4, παράγραφος 1, της ίδιας οδηγίας και με την οδηγία 1999/30/ΕΚ, και τις υποχρεώσεις που υπέχει από το άρθρο 11 της οδηγίας 1996/62/ΕΚ σε συνδυασμό με το άρθρο 4, παράγραφος 1, της ίδιας οδηγίας, με την οδηγία 1999/30/ΕΚ και με το άρθρο 1 της αποφάσεως 2001/839/ΕΚ·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Αρμόδιες για τη διαχείριση των πληροφοριακών στοιχείων που διαβιβάζει η Ιταλία είναι οι Περιφέρειες και διαπιστώνεται ότι ορισμένες από αυτές παρέβησαν τις υποχρεώσεις που αναφέρονται στην αιτιολογημένη γνώμη. Εντούτοις, μέχρι σήμερα η Επιτροπή δεν έχει ακόμη λάβει στοιχεία σχετικά με τις μεθόδους που χρησιμοποιήθηκαν για την προκαταρκτική εκτίμηση της ποιότητας του αέρα, στην οποία αναφέρεται το άρθρο 5 της οδηγίας 96/62/ΕΚ, ως προς τις ουσίες που καλύπτει η οδηγία 1999/30/ΕΚ, για τις ακόλουθες Περιφέρειες: Αβρούζια, Βασιλικάτα, Καλαβρία, Καμπανία, Εμιλία Ρομανία, Friuli-Venezia Giulia, Λάτσιο, Μολίσε, Απουλία, Σαρδηνία, Σικελία, Αυτόνομη περιφέρεια Μπολτσάνο, Ούμπρια, Βένετο. Επιπλέον, δεν υπάρχουν τα ερωτηματολόγια σχετικά με το έτος 2001 ως προς τις ουσίες που καλύπτει η οδηγία 99/30/ΕΚ, υπό την έννοια του άρθρου 11, παράγραφος 1, στοιχείο α, περιπτώσεις i) και ii), και παράγραφος 1, στοιχείο β, της οδηγίας 96/62/ΕΚ, για τις ακόλουθες Περιφέρειες: Αβρούζια, Βασιλικάτα, Καλαβρία, Καμπανία, Friuli-Venezia Giulia, Μολίσε, Απουλία, Σαρδηνία, Σικελία, Αυτόνομη περιφέρεια Μπολτσάνο και Ούμπρια.
   
      (1)  ΕΕ L 163 της 29/06/1999, σ. 41
   
   
      (2)  ΕΕ L 319 της 04/12/2001, σ. 45
   
   
      (3)  ΕΕ L 296 της 21/11/1996, σ. 55